Worcester F 80 Distinctiones

19 Aurora

Aurora terminat noctis pericula. Inchoat lucis curricula, alleuiat doloribus detentes, informat laboribus intentos. Sic beata Maria terminat noctem mesticie, inchoat lucem iusticie, mitigat languores egrotancium, informat labores operancium.

¶ De primo Cant. [6:9]: *Que est ista que* ascendit *quasi aurora consurgens*, etc. *Luna* non dicitur *pulcra* nisi in plenilunio. Sic Maria dicitur pulcra propter gracie plenitudinem. Et dicitur quod vas plenum cito fluit ad leuem tactum. Sic Maria ad leuem inuocacionem. Set in hoc nullus confidat si aliud in corde Deo preponat maxime si immundas habeat manus, id est, opera non permittetur tangere. Sequitur *electa vt sol.* Ipsa non est sol set vt sol misericors, graciosa, et forte. Justa sicut sol iusticie, quia non decet eam esse fotricem nequicie. Sol liquefacit glaciem et ipsa emollit corda peccatorum.

¶ De secundo legitur in euangelio [Luc. 1:28] quod sit *gracia plena.* Nec mirum quia ipsa habuit in se ipsam plenitudinem. Ideo non est mirum si ad eam confidentur accedantur. Set vnum videte quod vbi sit mencio de Jesu et Maria vt communiter Joseph reperitur qui vocatur iustus ad designandum quod qui vult Mariam inuocare adducat secum iusticiam. Multi reuolunt cotidie centum et quadraginta Aue Maria, ieiuniant vigilias beate virginis

/fol. 216va/

in pane et aqua. Set quia illud sub mortali facimus non acceptantur. Exemplum de magistro Philosophie Parisiensi cui optulit in sompnis beata virgo cibum quem plus dilexit, set in vase sordido, quod cum abhorreret propter sordes vasculi, ipsa dixit: Sic ego diligo quod tu dicis, set abhorreo propter[[1]](#footnote-1) fetorem perferentem.

1. propter fetorem ] Lambeth *om.* F 80. [↑](#footnote-ref-1)